Օլիվյա Քոլման

Սառա Քերոլայն Օլիվյա Քոլման  (, ), բրիտանացի կինոդերասան և հաղորդավարուհի։ Արժանացել է «Օսկար», չորս «BAFTA», երկու «Ոսկե գլոբուս» և «Վոլպիի գավաթ» մրցանակների։ 2019 թվականի փետրվարի 24-ին արժանացել է «Օսկար»-ի՝ որպես լավագույն դերասանուհի։

Գործունեություն 
2011 թվականի հունվարին Օլիվյա Քոլմանը «Սանդենս» կինոփառատոնում արժանացել է ժյուրիի հատուկ մրցանակի «Տիրանոզավր» ֆիլմի համար։ Այդ դերի համար նա ստացել է նաև բրիտանական անկախ կինոյի մրցանակ, «Իմպերիա», «Սպուտնիկ» և բազմաթիվ այլ մրցանակներ։

2013 թվականին ստացել է «BAFTA TV»-ի երկու մրցանակ՝ «Քսան տասներկու» կատակերգական սերիալում կնոջ լավագույն դերի համար, և որպես երկրորդ պլանի լավագույն դերասանուհի «Մեղադրյալները» ֆիլմի համար։

Դերասանուհուն առավել մեծ ճանաչում է բերել 2013 թվականին «Սպանություն լողափում» ֆիլմում Էլի Միլերի դերակատարումը։ Այդ դերի համար 2014 թվականին ստացել է  «BAFTA TV»-ի ևս մեկ մրցանակ՝ որպես հեռուստասերիալի լավագույն դերասանուհի։

2017 թվականին արժանացել է «Ոսկե գլոբուս» մրցանակի՝ որպես երկրորդ պլանի լավագույն դերասանուհի «Գիշերային ադմինիստրատոր» սերիալում։ Այդ դերի համար ներկայացվել է նաև «Էմմի» մրցանակի մինի սերիալում կամ ֆիլմում երկրորդ պլանի կնոջ լավագույն դերի համար։

2018 թվականի կեսին հայտնի է դարձել, որ «Թագ» սերիալում Քոլմանը փոխարինել է Կլեր Ֆոյին՝ մարմնավորելով Եղիսաբեթ II-ին։ 2018 թվականի մարմնավորել է նաև Աննա թագուհուն Յորղոս Լանտիմոսի «Ֆավորիտուհին» ֆիլմում։ Այս դերի համար նա արժանացել է «Օսկար»-ի «Լավագույն դերասանուհի» անվանակարգում, ինչպես նաև «Ոսկե գլոբուս»-ի կնոջ լավագույն դերի համար կոմեդիայում կամ մյուզիքլում, Վենետիկի կինոփառատոնում դարձել Վոլպիի գավաթի մրցանակակիր կնոջ լավագույն դերի համար։

Անձնական կյանք 
 Ամուսին (2001 թվականից)՝ Էդ Սինքլեր, իրավաբան և գրող
 Որդի՝ Ֆինն Սինքլեր (ծնվել է 2005 թվականին)
 Որդի՝ Հոլ Սինքլեր (ծնվել է 2007 թվականին)
 Դուստր (ծնվել է 2015 թվականին)

Ֆիլմագրություն

Ծանոթագրություններ 

BAFTA մրցանակի դափնեկիրներ
Քեմբրիջի համալսարանի շրջանավարտներ
Օսկարակիրներ
21-րդ դարի անգլիացի դերասանուհիներ
Անգլիացի կինոդերասանուհիներ
«Ոսկե գլոբուս» մրցանակի դափնեկիրներ
Անգլիացի բարեգործներ
Լավագույն դերասանուհի Օսկարի մրցանակակիրներ